Pääministerin kirje valtioneuvostolle maaherran, filosofiantohtori Lauri Kristian Relanderin valitsemisesta tasavallan presidentiksi
Suomen asetuskokoelma 80/1925.

Pääministerin Kirje Valtioneuvostolle

Maaherran, Filosofiantohtori Lauri Kristian Relanderin

valitsemisesta Tasavallan Presidentiksi.

Annettu Helsingissä, 16 päivänä helmikuuta 1925.

___

    V a l t i o n e u v o s t o l l e.

Ne valitsijamiehet, jotka Suomen kansa on valinnut toimittamaan Tasavallan Presidentin vaalin, ovat tänä päivänä minun puheenjohdollani kokoontuneet valitsemaan presidenttiä ja ovat perustuslain säätämässä järjestyksessä valinneet Maaherran, Filosofiantohtori Lauri Kristian Relanderin Suomen Tasavallan Presidentiksi kuudeksi vuodeksi.

Tämän vaalin tuloksen ilmoitan täten kunnioittaen Valtioneuvostolle.

Helsingissä, 16 päivänä helmikuuta 1925.

Pääministeri Lauri Ingman.

Vaalitilaisuudessa toiminut sihteeri

Eino J. Ahla.

Tasavallan presidentti